एक और मुख्य धारणा के अनुसार हिमालय की पुत्री पार्वती भगवान शिव से विवाह करना चाहती थी परन्तु भगवान शिव के तपश्या में लीन होने के कारण कामदेव माता पार्वती की मदद को आगे आये. उन्होंने अपने प्रेम बाण से भगवान शिव पर निशाना लगाया जिससे भगवान शिव की तपश्या भंग हो गयी तथा उन्होंने क्रोध में अपने तीसरे नेत्र की अग्नि से कामदेव को भष्म कर दिया. इसके बाद भगवान शिव की नजर माता पार्वती पर पड़ी तथा उन्होंने उनसे विवाह कर लिया इस प्रकार माता पार्वती की आराधना सफल हुई. होली के अग्नि में वासनात्मक आकर्षण को प्रतीकात्मक रूप में जलाकर सच्चे प्रेम के रूप में होली का यह त्यौहार विजयोत्तस्व के रूप में मनाया जाता है.